b'\n_START_ARTICLE_\nJevgenij Jevtusjenko\n_START_SECTION_\nBarndom og opv\xc3\xa6kst\n_START_PARAGRAPH_\nJevgenij Aleksandrovitsj Gangnus var s\xc3\xb8n af tyskbalteren og geologen Aleksandra Rudolfovitja Gangnusa og skuespilleren og geologen Zinaidy Jermolajevny Jevtusjenko. Moren v\xc3\xa6rnede s\xc3\xb8nnen mod konsekvenser af det tyskeklingende efternavn Gagnus. Han sin tidlige barndom hos sin bedstemor i Sima n\xc3\xa6r Irkutsk i Sibirien. Faderen, den tyskbaltiske Aleksander Rudolfovitsj Gangnus, digtede selv og formidlede s\xc3\xb8nnen i hans tidlige barne\xc3\xa5r sin k\xc3\xa6rlighed til poesien._NEWLINE_For at s\xc3\xb8nnen skulle undg\xc3\xa5 repressalier p\xc3\xa5 grund af det tyskklingende navn, s\xc3\xb8rgede moderen for, at Jevgenij fik hendes efternavn. Endvidere fik hun sat det officielle f\xc3\xb8dsels\xc3\xa5r til 1933, hvilket muliggjorde en flytning til Moskva i 1944._NEWLINE_Jevtusjenkos skoletid var ikke s\xc3\xa5 vellykket. P\xc3\xa5 grund af skulkeri og konflikter m\xc3\xa5tte han skifte mellemskole, og en falsk anklage mod ham f\xc3\xb8rte til at han blev bortvist fra skolen som 15-\xc3\xa5rig, f\xc3\xb8r han havde f\xc3\xa5et eksamen. Han arbejdede der efter p\xc3\xa5 en kolkhoz og senere p\xc3\xa5 et savv\xc3\xa6rk. I 1948 og 1950 var han med p\xc3\xa5 faderens geologiske ekspeditioner i Kasakhstan og i Altaj.\n_START_SECTION_\nUddannelse til digter\n_START_PARAGRAPH_\nSenere vendte han tilbage til Moskva for at blive digter. I 1949 fik han i tidsskriftet Sovjetsport trykt sit f\xc3\xb8rste digt. Fra da af var han "avisdigter". I 1952 kom hans f\xc3\xb8rste digtsamling. Den blev rost af kritikerne, men fik ikke s\xc3\xa6rlig opm\xc3\xa6rksomhed fra publikums side._NEWLINE_Jevtusjenko studerede p\xc3\xa5 forfatterskolen ved Gorkij Instituttet fra 1951 til 1954. I 1960\'erne var han en "estradepoet". I 1967 blev han optaget i det sovjetiske forfatterforbunds pr\xc3\xa6sidium. Han levede senere delvis i USA og har ogs\xc3\xa5 produceret programmer om poesi til russisk tv._NEWLINE_Jevtusjenkos digte og b\xc3\xb8ger indeholder ofte kritik af det bureaukratiske og stive sovjetiske system, men han forsvarede sin tro p\xc3\xa5 kommunismen. Hans selvbiografi, Bek\xc3\xa6ndelse fra sovjet\xc3\xa5rhundredets b\xc3\xb8rn, er et eksempel p\xc3\xa5 dette. Jevtusjenko tilbragte en del tid p\xc3\xa5 Cuba og var meget optaget af den cubanske revolution, som han ogs\xc3\xa5 skrev meget om._NEWLINE_I 1961 lod Pravda trykke digtet "Babij Jar" med \xc3\xa5bningslinjen "Ved Babij Jar st\xc3\xa5r ingen mindesten", hvor han besk\xc3\xa6ftigede sig med antisemitismen i Sovjetunionen. Digtet irriterede mange. Dmitri Shostakovich anvendte digtet i sin 13. symfoni Babij Jar. Babij Jar og Stalins arvinger var blandt hans meste kendte digte._NEWLINE_Han bes\xc3\xb8gte Norge flere gange, blandt andet p\xc3\xa5 en bogmesse i Oslo i 1995 og i 2001 i Troms\xc3\xb8.\n_START_SECTION_\n\xc3\x86gteskaber og familie\n_START_PARAGRAPH_\nHan var officielt gift fire gange: fra 1954 med Bella Akhmadulina, fra 1961 med Galina Sokol-Lukonina, fra 1978 med en tolk af irsk afstamning Jan Butler, og fra 1986 med Marija Novikova. Han var far til fem s\xc3\xb8nner.'